  Виталий Пронин [list][item icon="none" ][/item][/list]«Удмурт Кенеш» огазеяськон кылдӥз 1991-тӥ арын. Туэ асьмеос пусъёмы 25 ар тырмонзэ. Та дыр ӵоже ассоциацилэн 7 кивалтӥсез вал ни. Солэсь тӧрозэ быръё вань удмуртъёслэн ӧтчамазы, делегатъёс куара сётыса.[list][item icon="none" ][/item][/list]«Удмурт Кенеш» ассоциацие пыро кӧня ке удмурт огазеяськонъёс: удмурт культурая «Дэмен» огазеяськон, «Удмурт нылкышно кенеш», камсьӧр удмуртъёслэн огазеяськонзы, удмурт егитъёслэн «Шунды» огазеяськонзы, со сяна - Башкортостанын, Татарстанын, Марий Элын, Киров, Свердловск, Томск улосъёсын, Пермь крайын улӥсь удмуртъёслэн культурая огазеяськонъёссы.[list][item icon="none" ][/item][/list]Удмуртлыкез азинтонэ пыриськисьёсты дунъян понна «Удмурт Кенеш» огазеяськонлэн вань 2 национальной премиез: К. Герд  но А. Оки нимо. Со сяна - Данъян книгаез. Нош журналистъёсты пусъён понна - Э. Батуев нимо премиез.[list][item icon="none" ][/item][/list]«Удмурт кенеш» огазеяськонлэн исполкомаз али 30 адями пыре. Нош Пичи кенеше (Национальной собрание) - 78 адями. Пичи кенешлэн ёзчиосыз бырйисько ёрос но кар конференциосын, юнматӥсько вань удмуртъёслэн съездазы.   